Backgammon

Backgammon es een bordspel voor twêe spelers. 't Es volgens veeln 't oudste bordspel ter wereld. 

E spel dat er styf ip trekt en overtyd vele gespeeld wos, is trik-trak.

 Geschiedenise 
Backgammon es ountstoan by de Perzn en werd vele gespeeld deur keunings en andern me blauw bloed.

In 1920 es den verdubbeler eroan toegevoegd vo et spel e bitje oantrekkelikker te moaken. 't Werd wel nog oltyd gespeeld door de beuvnklasse.

In de joarn tjessentig begon 't spel wa aan popularitit te winn, oundermêer deur Prince Alexis Obelensky die de wereldkampioenschappn begon t'organiseern ip de Bahamas.

In de joarn tsjeventig woarn 't de eugtdoagn voor het spel. Het spel begon van de beuvnklasse noa de middnklasse te stygn en euk de joungerngenerase begonn 't spel te waardern.

In de joarn tachentig was 't spel iet minder populair, deur de computerspelln. In de joarn tneegntig kust je 't spel ip de computere speeln en doarmee kust je veel eenvoudiger joun tacktiekn ountwikkeln en deur middl van berekeningstjes kont ge den bestn zet bepoaln.
In 't nieuw millenium kust je Backgammon zelf online speeln. Daormee kund je euverol speeln en vele geld verdienn.

 De spelregels 
Backgammon speel je nermoal me 2. 'n Êenn speelt me zwort, 'n aarn me wit. 't Is de bedoelienge om de blokjes van joun eign kleur ollemoale in jen eign kot te krygn. Dat doe je deur je bloksjes te verzettn. Je meugt verzetten 't gêne daj esmeetn et me 2 teirlienks. At e speler 2 en 5 smyt, meugn ofwel met 1 bloksje 2 en 5 (da goat nie ossan) ofwel met êen bloksje 2 en met en aar 5. A je 2 dezeste nuumerôos smyt, meug je 4 kêers vooruut goan.

Je kud oek de bloksjes van aarn speler pakkn. Zolange dan bloksjes me minstns 2 stoan, kunn ze nie epakt zyn, bloksjes die ollêne stoan wel. 't Is dus intressant voun je bloksjes zovele meugelik tope t'oun. A je e bloksje epakt zyt, toune vliegt 'n dien uut spel en moe je probeern voun were in 't spel te groakn deur te smytn en in e kot te groakn die nog vry is (at de vuve vry is, toune kuj doar in, vry wult zeggn dat er van aarn speler gin 2 of mêer bloksjes stoan). De reekn goan ezo: 6 ligt dichste van 't middn van 't spel, 1 ligt a 'n buutnkant. A je dus nuumerôos smyt woavan dan de reekn nie vry zien, toune meug je dien toer nie speeln, oek nie me jen aar blokn, want je ku mo speeln an ol je blokkn in 't spel zyn (buutn aj an 't uutspeeln zyt, ierounder mêer uutleg).

A je uuteindelik ol je bloksjes in jen eign kot et, moe je probeern van ze ollemoale uut 't spel te krygn vôorn at 'n aarn speler dat ekunn et. Dat doe je deur me je teirlienks te smytn. A je dus e 4 en en 1 smyt, toene meug je e bloksje uut de 4 en intje uut de 1 oaln. A je in e reke (de zeste volgorde lyk voun were in 't spel te groakn) gin bloksjes et, toune moe je verzettn. Nimt bevôorbeeld da je bloksjes et in de 6, de 3, de 2 en de 1 en je smiet 4 en 5, toene moej eki 4 en eki 5 verzettn vanuut de 6.

't Ku gebeurn dat 'n aarn speler nog bloksjes et in joun kot, toene moe je met e bitje mêer taktiek speeln en oltemets verzettn in te plekke van blokkn uut t'oaln (want e kut ie oek toune nog van joun bloksjes pakkn, woadeure daj toune moet erbegunn met die bloksjes).

Categorie:Cafésport